નીતિશાસ્ત્રમાં કહેવાયું છે કે ‘જે ભોગી હોય છે, તેને રોગનો ભય છે. રૂપવાનને વૃદ્ધાવસ્થાનો ભય છે. કુળવાનને પોતાની અવનતિનો ભય છે. રાજાને શત્રુનો ભય હોય છે. વિદ્વાનને પ્રતિપક્ષનો અને વાદીને સંવાદીનો ભય હોય છે.’ ભય એ એક એવું માનસિક વલણ છે કે જે મનની પોતાની જ સમજમાં ગેરસમજ ઊભી કરે છે. ભય અનેક જાતના હોય છે. ઘણાં લોકોને જુદાં-જુદાં ભય હોય છે. કોઇને પરસેવો થઇ જાય તો કોઇનું શરીર ધ્રૂજે તો કોઇને બીમારી થઇ જાય છે. આ ભય નિવારણ માટે પ્રાણાયામ ખૂબ જ ઉત્તમ છે.